Sur President, ħadt pjaċir nisma' liż-żewġ kelliema preċedenti jitkellmu dwar dan l-Abbozz ta' Liġi li mhux biss jimmerita diskussjoni iżda jimmerita wkoll appoġġ. Fl-opinjoni ta' diversi nies, dan l-Abbozz ta' Liġi qiegħed jirrikonoxxi numru ta' valuri u numru ta' prinċipji tas-soċjetà tagħna. L-ewwel nett għandek il-valur tan-negozju mmexxi mill-familja. Ejjew nammettu li kienu l-familji li bnew din il- importanti fin-negozju ta' pajjiżna. Kien hemm uħud li bdew in-negozju tagħhom f'xi kantuniera u mbagħad espandew, kien hemm uħud li żviluppaw f'partijiet u f'affarijiet differenti però żgur li kienu l-familji li bnew dan ir-rapport tajjeb. It-tieni, dan huwa Abbozz ta' Liġi li jmur kontra t-tendenza tal-linja individwalista u l-linja ta' dominazzjoni kapitalista għar-rigward tan-negozju. Dan għaliex meta inti qed tirrikonoxxi l-familja tkun qiegħed tirrikonoxxi wkoll il-prinċipji li tħaddan, mhux l-inqas is-solidarjetà bejn il-membri tagħha kif ukoll mal-ħaddiema li timpjega. Nafu b'diversi negozji tal-familja fejn pereżempju l-missier idaħħal miegħu lil uliedu, idaħħal miegħu lin-nisa ta' wliedu u eventwalment anke t-tfal tat-tfal u b'hekk il-kumpanija tieħu l-identità tagħha mhux tant min-negozju li tkun qed tmexxi iżda minħabba l-valuri li jkollha. Pereżempju li jżommu l-kelma, li jagħmlu xogħol tajjeb, li jħallsu fiż-żmien li għandhom iħallsu, u li jittrattaw tajjeb lill-impjegati tagħhom. Dawn huma l-valuri – jien ngħidilhom Insara u demokratiċi Kristjani – li permezz tagħhom issudajna s-soċjetà tagħna fl-importantza li għandha tagħti lill-i F'pajjiżna għamilna żmien twil nieħdu ħsieb li nipproteġu lill-SMEs għax l-SMEs huma l-garanzija finali għall-ekonomija ta' kull pajjiż. L-ewwel nett għaliex hemm il-prinċipju tas-solidarjetà li semmejt qabel, jiġifieri li wieħed iħenn għall-ieħor, jew li jieħu ħsieb u jimxi b'diliġenza, jew li jieħu ħsieb jimxi b'onestà u b'rettitudni fl-affarijiet li jkun qiegħed jagħmel, u t-tieni għaliex hemm il-proprjetà tal-familja. meta ġiet f'pajjiżna biddlet legalment il-mentalità però mhux neċessarjament kummerċjalment. In-nies li kienu għal ħafna żmien kienu l- tan-negozju f'pajjiżna kienu nies tal-familja u allura baqgħu jħarsu lejn in-negozju tagħhom bħala kredtu tagħhom stess, jiġifieri ma kinux qed jiżvestu ruħhom mir-responsabilità għax qiegħdu l-flus ġo dik il-kumpanija fil-każ li din tfalli. U nafu b'diversi kumpaniji li sabu lilhom infushom f'diffikultajiet finanzjari kbar iżda baqgħu jżommu l-ħaddiema u l-impenji tagħhom u saħansitra baqgħu jagħmlu telf għal ċertu tul ta' żmien sempliċement biex iżommu l-isem tajjeb tagħhom. Fl-istess ħin dawn il-kumpaniji kellhom viżjoni u tajjeb ngħid li ħafna min-negozju f'pajjiżna sar proprju minħabba l-viżjoni ta' ċertu nies. U dan huwa element importanti li dan l-Abbozz ta' Liġi, fl-opinjoni tiegħi, qiegħed jirrikaċċja għax dan l-Abbozz ta' Liġi qiegħed jagħti s-saħħa lill-intraprenditur aktar milli lill-kapitalist, jiġifieri qiegħed jagħti s-saħħa lill-bniedem li għandu l-ideat u l-fantasija u li kapaċi jiddiversifika u minn ħaġa kapaċi jara xi ħaġa li ħaddieħor mhux kapaċi jara u jittrasformaha f'realtà. U f'ħajti jien kelli x-xorti li niltaqa' ma' diversi nies fin-negozju li mhumiex kapitalisti iżda intraprendituri. Dan l-aħħar kont qed naqra li l-kumpanija Lavazza qed jidħlu fid-dinja tal- Jien mort fil-ħanut oriġinali tagħhom f'Turin u dan kien biss kamra żgħira bħal kwalunkwe ħanut tat-te f'pajjiżna però mbagħad il-kumpanija bdiet tiddervisifika, bdiet tissoda u llum nistgħu ngħidu li huma f'din il-parti partikolari. Għalhekk, dan l-Abbozz ta' Liġi qiegħed jieħu ħsieb jissoda s-solidarjetà u qiegħed ukoll jieħu ħsieb li jagħti valuri ekonomiċi li huma umani. Meta qed nitkellmu fuq l-intraprenditur qed nitkellmu fuq xi ħadd li kapaċi jibni idea u fl-istess ħin kapaċi jagħraf it-talenti u l-kwalitajiet tan-nies tiegħu. Jekk bniedem fin-negozju m'għandux l-umiltà li jifhem in-nies li għandu taħtu u kif joħroġ l-aħjar minnhom, sfortunatament m'għandux in-negozju kif għandu jkun. Allura dan l-Abbozz ta' Liġi, kuntrarjament għal dak rajna fid-dinja u anke f'pajjiżna, qed joħloq kontrotendenza li jipprova jħajjar negozji kbar li huma ma' ċertu familja biex jimxu b'dan il-mod. Forsi jkun hawn min jgħid li qed inħares lejn dan kollu b'ċerta nostalġija imma le, qed inħares mill-aspett tal-kredibilità tan-negozju ta' pajjiż u tal-kunfidenza fis-suq. Kulħadd jaf li meta mill-FIAT warrbet il-familja Agnelli, li kienet il- ta' din il-kumpanija, kien hemm ċertu biża', kemm fis-suq kif ukoll fost ix- Għalhekk, kemm fuq livell lokali kif ukoll fuq livell Ewropew għax aħna parti mill-Ewropa li għad fadlilha futur u li għadha b'saħħitha u li bħala Malta għad fadlilna sehem importanti ħafna x'nagħtu, nasserixxu l-bżonn li nipproteġu u nħajru lit-tfal tan-nies li hemm fin-negozju biex jibqgħu fin-negozju ta' missirijiethom. Ħafna drabi ma nirrealizzawx li meta f'kumpanija jkun hemm it-tifel tas-sid, bil-preżenza tiegħu biss ukoll jiggarantixxi li l-kumpanija timxi 'l quddiem. Sur President, l-inċentivi li hawn f'dan l-Abbozz ta' Liġi huma tajbin u ma rridx nimminizzahom però naħseb li wieħed għandu jidħol ferm aktar fid-dettall u jara attwalment x'inhuma l-problemi li qegħdin jiffaċċjaw numru ta' kumpaniji. Fin-negozji tagħna hemm ċertu permanenza u ħafna drabi r-rabtiet kummerċjali jkunu essenzjali biex iżommu l-kunfidenza għolja fis-soċjetà tagħna u għalhekk għandna bżonn li jkollna dan l-Abbozz ta' Liġi. Ta' min jgħid li b'dan l-Abbozz ta' Liġi qegħdin inkomplu fil-linja tax-xogħol li sar mill-Gvern preċedenti, jiġifieri li jkollna fiduċja fin-negozjant Malti li huwa kapaċi jagħmel il-ġid kemm f'pajjiżna kif ukoll barra minn pajjiżna. Hemm opportunitajiet tad-deheb għall-futur. Meta l-Libja, it-Tuneżija, l-Alġerija u l-Eġittu jistabbilixxu ruħhom aħjar u jżidu l-valuri tal-libertà u tal-ġustizzja, ħafna negozji tal-familja f'pajjiżna se jkollhom l-opportunità li jmorru jagħmlu negozju f'dawn il-pajjiżi. U l-verità hija li diversi negozjanti li niltaqgħu magħhom meta mmorru f'pajjiżi oħra wkoll ġejjin minn ta' ġenerazzjonijiet sħaħ ta' negozju tal-familja. Waħda mid-diffikultajiet kbar li semma tajjeb l-Onor. Charles Mangion u li aċċenna għaliha l-Onor. Claudio Grech hija kif taffronta nies li għandhom negozju tal-familja u li, sfortunatament, il-komponenti ta' dik il-familja bdew jiġġieldu bejniethom. Bħala avukat kelli kawżi fil-qorti ta' membri tal-istess familja li bdew jiġġieldu bejniethom, jew inkella bdew jagħmlu l-bsaten fir-roti lil xulxin, u li jiġri jkun li filli jkollok kumpanija li għandha direzzjoni u filli jkollok jew żewġ kumpaniji jagħtu bejniethom jew kumpanija li mhux qed timxi 'l quddiem. Meta jinqala' l-ġlied f'negozju tal-familja jkollok żewġ problemi. Dawk li studjaw dwar l-ewwel tip ta' kumpaniji taħt id-dritt Ruman jafu li r-Rumani kellhom dak li jgħidulu ' ', jiġifieri l-fiduċja bejn il- fil-kumpanija. Kif tispiċċa dik il-fiduċja wieħed fl-ieħor jibda l-inkwiet, daqqa għax jidħol ħaddieħor u daqqa għax wieħed idaħħal it-tfal tiegħu u allura ħafna mil- qabel kienu jeħtieġu li r-rabta bejn in-nies fil-kumpanija trid tkun rabta ta' żwieġ. Din kienet toħloq diffikultajiet kbar għax hekk ma kienx hemm klawsola li biha wieħed jista' joħroġ mill-kumpanija. Wara din l-esperjenza f'diversi kumpaniji li ffurmajt jien dejjem daħħalt Fil-kuntratt dejjem daħħalt klawsola biex jekk wieħed mill- ma jħossx li għad għandu postu fil-kumpanija jew għal xi raġuni jiddeċiedi li jrid joħroġ minhha, jinforma lill-parti l-oħra, jagħti terminu ta' żmien u f'dan iż-żmien il-parti l-oħra jkollha d-dritt jew li tixtri l-ishma tiegħu jew inkella li jxolju l-kumpanija. Nista' ngħid li din il-klawsola qatt ma ġiet użata però tajjeb wieħed jara jekk kemm-il darba f'dan l-Abbozz ta' Liġi għandniex indaħħlu klawsola simili li tkun taffettwa l- u kumpaniji oħrajn fil-każ ta' inkwiet familjari. Sur President, dan l-Abbozz ta' Liġi qed jipprova jirrikonċilja s-sitwazzjoni li għandna mibnija fil-Kodiċi tal-Kummerċ u s-sitwazzjoni li għandna mibnija fl-Att dwar il-Kummerċ. Hawnhekk għandna d-diffikultà kbira li f'pajjiżna għandna ħafna negozji li la huma la huma u lanqas mhuma taħt xi struttura oħra. Minħabba f'hekk, tkun diffiċli ħafna li dawn il-kumpaniji – ħafna drabi huma tal-familja – tmexxihom 'il quddiem. Forsi kif qal l-Onor. Grech, nistgħu nirregolahom aħjar jew forsi nagħtuhom struttura legali aħjar, però hemm ċertu sitwazzjonijiet fejn dak li aħna nsejħulu ' ' joħloq ħafna diffikultajiet. F'leġiżlaturi oħra konna għamilna numru ta' emendi proprju biex ngħinu nies fin-negozju u biex ngħinu nies li qegħdin f'SME Insemmi, pereżempju, li konna għamilna mandat il-qorti apposta biex nipproteġu Konna għamilnieha li wieħed jista' jqiegħed il-kumpanija f'idejn xi ħadd li kapaċi jmexxiha u li għandu l-fakultà li jixtri u li jbiegħ ħalli l-kumpanija jipproteġiha waqt li hemm in-nies qed jiġġieldu fiha, jew inkella waqt li hemm ħaddieħor li qiegħed jipprova jattakkaha għax ikun hemm min għandu jieħu l-flus però jkun hemm ukoll manuvri ta' attakki trasversali bejn nies fin-negozju biex jeliminaw lil xulxin. Din l-emenda dwar il- konna daħħalnieha biex nissalvagwardjaw in-nies li qegħdin fin-negozju u l-familji li m'għandhomx neċessarjament sabiex l- tagħhom ma jintilfux. Fil-fatt, f'dak l-Att konna għamilna definizzjoni ta' ' ', li f'dan l-Abbozz ta' Liġi m'hawnx referenza għaliha. Veru li l-Ministru għandu dritt jagħmel leġiżlazzjoni sussidjarja u jdaħħal kwalunkwe forma oħra ta' negozju però dik id-definizzjoni aħna konna għamilnieha apposta biex nipproteġu n-negozji żgħar u medji għax ħafna drabi minn dik iż-żerriegħa żgħira jikbru kumpaniji kbar. Fil-fatt, konna għedna hekk: Konna għamilna wkoll protezzjoni fil-mandati ta' sekwestru. Konna għedna li jekk inti għandek ma tistax titwaqqaf minn mandat ta' sekwestru. L-istess Jekk kemm-il darba inti għandek dik ukoll ma tistax titwaqqaf minn mandat ta' sekwestru. Dan għaliex ħafna drabi huma l-i li jagħmlu x-xogħlijiet fid-djar. Meta qabel kien joħroġ mandat ta' sekwestru u jwaqqaf min kien ibati? Mhux in-negozji ż-żgħar u s- li kienu jispiċċaw ma jitħallsux?! B'hekk assigurajna li n-negozju jkompli jikber u li l-familji li qegħdin f'dawn it-tip ta' kwestjonijiet jibqgħu għaddejjin. Għamilna l-istess meta daħħalna l-klawsola dwar il-bejgħ bis-subbasta. Konna għedna li meta debitur isib lilu nnifsu fl-isfortuna li l-proprjetà li qed tagħmel tajjeb għan-negozju tiegħu se tinbiegħ, mill-inqas irid iġib 60% tal-valur tagħha. Jekk ma jġibx 60% tal-valur tagħha, ma tinbiegħx. U dik hija miżura oħra intenzjonata li tipproteġi lill-familji. Għaliex? Għax ħafna drabi l-familji li jidħlu fin-negozju jagħmlu tajjeb għan-negozju mhux bil-kapital ta' ħaddieħor imma bil-kapital tagħhom stess. Pereżempju jagħmlu tajjeb bid-dar tagħhom, jew bid-dar tan-nisa tagħhom, jew bi kwalunkwe proprjetà li jkollhom fil-familja. Ġieli jkun hemm min jagħmlulu tajjeb anke z-zijiet tiegħu. Għamilna wkoll emenda għal meta wieħed jiġi biex ibiegħ ishma f'kumpaniji tal-familji. Hawnhekk daħħalna l-possibilità li l-ishma jiġu mibjugħa però għedna li dak li jkun irid jieħu ħsieb jinnotifika lill-parti li għandha d-dritt li tixtri l-ishma bil-bejgħ bis-subbasta ħalli tkun tista' tmur u tixtri l-affarijiet hi. Dawn il-miżuri naħseb li servew u għadhom qegħdin iservu biex in-negozji f'pajjiżna jimxu 'l quddiem għax hekk ħadna ħsieb nipproteġu lill-SMEs fl-aktar mument vulnerabbli tagħhom. Għaldaqstant issa huwa importanti ħafna li nassiguraw li jkun hemm it-trasferiment tan-negozju tal-familja u li jkun hemm inċentivi biex il-membri tal-familja jibqgħu jaħdmu fl-istess linja, anzi naħseb li għandna nħajruhom iżommu n-negozji tagħhom anke għall-quddiem. Sur President, f'dan l-istadju nixtieq nagħmel numru ta' punti żgħar biex forsi l-Ministru jikkjarifikahom meta jagħmel ir-replika tiegħu. Nibda bi klawsola 4 li tgħid hekk: "Għall-finijiet ta' dan l-Att, azzjonijiet jew kapital azzjonarju tal-kumpannija għandhom ifissru: (a) il-kapital azzjonarju maħruġ tal-kumpannija; u (b) l-azzjonijiet li jagħtu d-dritt ta' dividenti." Ma nafx jekk il-kelma għandhiex tkun 'jew' minflok "u" biex ikunu separati u distinti minn xulxin. U ma nafx jekk dawn jinkwadrawx fir-rigward ta' min għandu l-ishma tiegħu li huma mirhuma Ma nafx jekk jaqgħux taħt din il-kategorija jew le. Nixtieq inqajjem l-istess punt rigward klawsola 10. F'din il-klawsola hemm enfasi fuq il-fatt li n-negozju jrid ikun attiv. L-ewwel nett huwa ftit diffiċli li xi ħadd jagħmel kriterju għal ħaddieħor kif għandu jkun attiv jew le. It-tieni, għandna kumpaniji li huma għal kumpaniji oħrajn. Għandna familji li biex jipproteġu lilhom infushom għamlu ; għamlu kumpanija fuq quddiem li tagħmel in-negozju u mbagħad għamlu li mhux neċessarjament tkun attiva imma li tkun protettiva u fl-istess ħin tkun il-garanzija tal-kumpanija li qed tagħmel in-negozju. Għalhekk, naħseb li m'għandniex bżonn inkunu wisq rigorużi f'dan ir-rigward. Tajjeb li wieħed jilleġiżla però ma jridx jilleġiżla żżejjed. Niġi għal klawsola 11. L-objettivi fi klawsola 11 huma tajbin però jkun tajjeb li dawn jiġu fil-parti ta' quddiem tal-Att. Din il-klawsola hija dwar dawk li jistgħu jibbenefikaw mill-Att dwar il-Promozzjoni tan-Negozju u hija xi ftit drakonjana għax tgħid li negozju tal-familja jrid "jissodisfa l-kondizzjonijiet kollha tal-ftehim tal-kera". Il-Ministru jaf kemm iqumu kwestjonijiet fil-qorti fuq jekk klawsola hijiex qed tiġi osservata jew le u allura naħseb li hawnhekk m'għandniex għalfejn ngħidu li negozju jrid jissodisfa l-kondizzjonijiet kollha tal-kera. Ikun biżżejjed li ngħidu li wieħed iżomm fuq il-linja ġenerali. U aħna li qegħdin nilleġiżlaw imbagħad m'għandniex insibu t-trażmissjoni ta' din mhux applikabbli meta xi ħaġa jiġi jgħidilna: Dan għandu dawn id-difetti kollha u għax għandu dawn id-difetti kollha allura ma jikkwalifikax għaliha! L-Abbozz ta' Liġi diġà qed imexxi 'l quddiem ċerti setturi però jiflaħ imexxi setturi oħrajn. Għaldaqstant naħseb li Ministru għandu jara jekk kemm-il darba għandux jagħmel xi ftit emendi. Sur President, niġi għal klawsola 33. Din il-klawsola qed tistabbilixxi r-reati u jien rajtha ftit stramba, mhux tant għax m'għandux ikun hemm penalitajiet meta xi ħadd jabbuża imma nibża' li hemm qawwi bejn dak li hemm fil-Kodiċi Kriminali u dak li qed jingħad hawnhekk. Naħseb li qed jiġu stabbiliti pieni ftit differenti minn dawk li għandna fil-Kodiċi Kriminali. Issa jekk dan huwa assolutament neċessarju, inħalluha kif inhi, però kieku jien inħalli l-artikoli ġenerali tal-falsifikazzjoni u taħt il- jew il- indaħħal id-dikjarazzjoni li xi ħadd għamel meta ddikjara li huwa iżda fil-fatt ma kienx F'din il-klawsola rajt ukoll li s-subklawsoli marbutin mad-dritt kriminali jiżgarraw xi ftit. Naf li t- hija li min jabbozza liġi f'din il-biċċa jagħmel ir-reati però rridu naraw ftit xi rridu u ma rridux. L-istess is-subklawsola (3) ta' klawsola 32. Hawnhekk qed jingħad, "jirrifondi xi benefiċċji". Wieħed jifhem x'inhu l-prinċipju però wieħed irid ikollu wkoll ftit ekwità. Għaliex qed ngħid hekk? Jista' jkollna nies li forsi jkunu ħadu ċertu triq u mbagħad kellhom komplikazzjonijiet. U fin-negozju għandna nies li mhux se ngħid li huma dritti daqs ix-xemgħa imma li jkollhom ċerta rettitudni u jibżgħu minn ċerti affarijiet imma mbagħad għandna nies li jsibu lilhom infushom f' u dak il- minflok jiġbidhom 'il fuq, jiġbidhom aktar 'l isfel u jibdew jagħmlu affarijiet li forsi m'għandhomx jagħmluhom. Le, però jista' jkun hemm perjodu li fih wieħed irid iħares oġġettivament u jgħid x'sar sewwasew u jekk jimmeritax li wieħed ikollu din is-sitwazzjoni daqshekk drakonjana. Finalment niġi għal klawsola 32. Din il-klawsola mhux talli qed tgħid li jekk ikollok il-kanċellazzjoni trid tirrifondi l-benefiċċji li tkun ħadt, talli qed tagħti lir-regolatur il-possibilità li juża l-ittra uffiċjali eżekuttiva li konna introduċejna bl-artiklu 466 tal-Kodiċi ta' Organizzazzjoni u Proċedura Ċivili. Fil-fatt, is-subklawsola (3) qed tagħti l-poter lir-regolatur li joħroġ ittra uffiċjali eżekuttiva taħt l-artiklu 466 u mhux taħt l-artiklu 166A li jistabbilixxi għad-debitur jew għall-persuna li tkun qiegħda u meta l-Gvern jagħmel ittra uffiċjali b'dan il-mod, il-parti l-oħra l-uniku mod kif tista' tikkontestaha huwa billi tidħol f'kawża. Jekk għandna negozju tal-familja li għandu ċerta reputazzjoni f'pajjiżna u dan isib ruħu f' partikolari, għandna nippermettu li l-Att li qiegħed hemm biex jipproteġi lil dawn in-negozju jkun hu stess li jagħmel assoluta u jolqot dawn l-affarijiet? Issa forsi wieħed jgħidli li din tintuża , jista' jkun, però l-esperjenza wrietni li meta jkun hemm dak il-poter, se jiġi użat. Mill-esperjenza tiegħi nista' ngħid li r-regolatur se jibża' u jgħid: "La għandi dik il-possibilità ma nistax ma nużahiex għax imbagħad ħaddieħor joqgħod jsitaqsini għalfejn ma użajthiex!" Naħseb li hawnhekk ta' min jikkonsidra l-affarijiet daqsxejn fit-tul u jara x'se nagħmlu. Pereżempju se nagħmlu żona li permezz tagħha n-nies fin-negozju tal-familja nkomplu nissudawhom għax huwa fl-interess kummerċjali ta' pajjiżna, fl-interess tal-valuri tas-solidarjetà u fl-interess tal-valuri tal-onestà, tal-irġulija u tal-metodu tajjeb? Infakkar li l-ġenerazzjoni ta' qabilna ħallew kredtu kbir fil-Mediterran. In-negozjant Malti, fil-Mediterran, fi Tripli, f'Barċellona, f'Istanbul, imsomma kullimkien, kein magħruf li għas-servizz li jixtri, iħallas, li kien iżomm il-kelma tiegħu u li kien ħanin fl-affarijiet tiegħu. Dan l-element ta' ħniena ninkwieta meta narah jisparixxi fin-negozju però qed nittama li b'dan l-Abbozz ta' Liġi wieħed ikun jista' jibda jiftaħ il-bieb biex immorru kontra din it-tendenza li wieħed ma jkollux rispett lejn l-ieħor. Hawn min jaħseb li jekk kemm-il darba se jakkwista biċċa negozju, għandu jagħti daqqa ta' sikkina lil ħaddieħor! L-aqwa li jimxi hu 'l quddiem! Hawn saħansitra min jaħseb li m'għandu jkollu ebda forma ta' ritenju jew ta' skruplu fil-mod ta' kif jimxi. Naħseb li dan se jmur kontra l-interessi tal-ekonomija ta' pajjiżna u kontra l-interess li jkollna komunità kummerċjali li tirrspetta aktar lilha nnifisha lill-ħaddiema. Kif qalu tajjeb l-Onor. Charles Mangion u l-Onor. Claudio Grech, l-esperjenza turina li n-negozji tal-familja li baqgħu b'saħħithom, baqgħu b'saħħithom għax kienu leali u dejjem ġabu rispett mhux biss lejn il-ħaddiema tagħhom imma anke lejn il-familji tal-ħaddiema tagħhom. Fil-fatt, naf diversi negozjanti li meta miet impjegat minn tagħhom, għal ċertu perjodu ta' żmien baqgħu jagħtu xi flus lill-armla tiegħu biex ipattu lura tas-servizz li jkun tahom. F'liema ktieb dwar l-ekonomija neokapitalista u neoliberali se ssib li ħaġa bħal din hija tajba u li hija ta' valur fis-soċjetà?! Sur President, nittama li dan l-Abbozz ta' Liġi jkompli jibni fuq dak li sar fil-passat sabiex inkunu nistgħu nagħtu bażi aktar b'saħħitha lin-negozji f'pajjiżna. Infakkar li meta ġiet il-kriżi finanzjarja, filwaqt li ħaddieħor kellu d-dejn tiegħu marubt f'affarijiet oħrajn, f'Malta konna moħħna mistrieħ għax id-dejn kien marbut mal-proprjetà tan-negozjanti tagħna. Allura jekk kemm-il darba bħala Parlament irridu npattu lura lil dawn in-nies, irridu nieħdu ħsieb li fil-basket li qegħdin nagħtuhom, nagħtuhom inċentiv biex jimxu aktar 'il quddiem. Nirringrazzjak.
ABBOZZ TA' LIĠI DWAR IN-NEGOZJI TAL-FAMILJA - ABBOZZ NRU 161